इस मतदान केंद्र के चारों बूथ पर 30 से 35 फीसदी तक वोटिंग हो चुकी थी. जब रिपोर्टर पहुंचा तो लाइन में लगे लोगों से सुरक्षा बलों की बहस चल रही थी. वह बिना लाइन अंदर जाना चाह रहे थे तो कुछ के पास जरूरी पहचान पत्र मौजूद नही था. ऐसे में उनको अंदर जाने से रोका जा रहा था. रिपोर्टर्स को देखकर सभी पुलिस के जवान मुस्तैद हो गए. उन्होंने बताया कि सुबह पांच मिनट के लिए ईवीएम खराब हो गई थी, लेकिन तत्काल चालू करवा दिया गया. जोनल और सेक्टर मजिस्ट्रेट यहां का चक्कर मार चुके हैं. गांव के बाबूलाल ने बताया कि धूप बहुत ज्यादा है. तीन से पांच बजे के बीच काफी लोग वोट डालने आ सकते हैं.